Vraag 1. Die gelykenisse is vir iemand soos ek. Lees ook die woorde van Jesus in die Evangelie van Thomas 62.
Vraag 2. In die rolle wat in die kruike bewaar is, kry ons 'n kykie in die geloof van die tyd, sonder 2 000 jaar se vertroebeling deur dogma. Daar was toe reeds 'n debat aangaande die vroulikheid van die Heilige Gees. Jy dui nou juis aan dat beide ek en die Bybelvertalers verkeerd is. Dit is juis my dilemma in die boek waaraan ek werk. Die Engels maak voorsiening vir "sex", wat uitdruklik op geslag dui en "gender" wat nie noodwendig geslagtelik is nie. Afrikaans bied nie hierdie onderskeid nie. Manlik en vroulik dui in Afrikaans eksplisiet op geslag met geslagsorgane en al. Hierdie siening kan nie toepassing vind op die Gees nie. "Gender", wat nie noodwendig op fisiese geslagtelikheid dui nie, vind wel toepassing. As jy vir my 'n onderskeid in Afrikaans kan bied tussen vroulik wat na geslagtelikheid verwys en vroulik wat na "gender" verwys, sal ek dit verwelkom.
Dankie vir jou advies. Dit verg egter 'n afsonderlike in-diepte ondersoek en bespreking. Ons moet dit beslis verder debatteer.